હાસ્યકારો પાસેથી સાંભળેલી એક ઘટના છે. આપે વર્ણવ્યા તેવા ગામડાના એક ધણી-ધણીયાણી સીમનાં મારગે ઝઘડતા જતા હતા. વાત વધી ગઇ હશે અને પેલો ધણી ધણીયાણીને માંડ્યો ઢિબવા ! એમાં રસ્તે ઘોડા પર સવાર ફોજદાર નીકળ્યા, બૈરી પર આવડા આને હાથ ઉપાડતો જોઇ તેનામાં પણ મારી જેમ સ્ત્રીદાક્ષિણ્યની ભાવના ઉછાળા મારવા માંડી ! ઘોડેથી ઉતરી માંડ્યો પેલા ધણીને ફટકારવા. પોતાના ધણીને માર ખાતો જોઇ ધણીયાણીનો પિત્તો સાતમાં આસમાને પહોંચ્યો ! તે વાઘણની જેમ ટુટી પડી પેલા ફોજદાર માથે !! મારી મારીને લમધારી જ નાંખ્યો. કહે મારો ધણી છે, તેને મારવો હોય તો હું જ ના મારૂં ! તું વળી કોણ મોટો મારવા વાળો ???